പ്രണയത്തില് നിന്ന് പിന്മാറിയ പെണ്കുട്ടിയെ വീട്ടില് കയറി ആക്രമിച്ചതായി പരാതി യുവാവ് അറസ്റ്റില് പത്തനംതിട്ട: 04.10.2021 പ്രണയത്തില് നിന്ന് പിന്മാറിയ പെണ്കുട്ടിയെ വീട്ടില് കയറി ആക്രമിച്ചതായി പരാതി. വെച്ചൂച്ചിറയിലാണ് സംഭവം. പെണ്കുട്ടിയെ വീട്ടില് കയറി ആക്രമിച്ച എരുമേലി സ്വദേശി ആശിഖിനെ പൊലീസ് അറസ്റ്റ് ചെയ്തു. ഞായറാഴ്ച വൈകീട്ടാണ് യുവാവ് വീട്ടിലെത്തി ആക്രമിച്ചതെന്ന് പെണ്കുട്ടിയുടെ പരാതില് പറയുന്നു. സംഭവത്തെ കുറിച്ച് പൊലീസ് പറയുന്നത് ഇങ്ങനെ: ഏറെ നാളായി ആശിഖുമായി പ്രണയത്തിലായിരുന്നു പെണ്കുട്ടി. എന്നാല് പ്രതി നിരന്തരം ലഹരിവസ്തുക്കള് ഉപയോഗിക്കുന്നതിനെ തുടര്ന്ന് യുവതി ഈ ബന്ധത്തില് നിന്ന് പിന്മാറി. പിന്നീട് കഴിഞ്ഞ ദിവസം ആശിഖിന്റെ വിവാഹ അഭ്യര്ഥന നിരസിച്ചതിനെ തുടര്ന്നുണ്ടായ പ്രകോപനത്തില് എരുമേലിയില് വച്ച് വഴിയില് തടഞ്ഞു നിര്ത്തിയും യുവതിയെ ആക്രമിച്ചിരുന്നു. സ്ത്രീതത്വത്തെ അപമാനിക്കല്, വീട് കയറി ആക്രമണം, ഐടി നിയമത്തിലെ 66 ഇ വകുപ്പുകളാണ് പ്രതിക്കെതിരെ ചുമത്തിയിരിക്കുന്നത്. ഇരുവരുടെയും സ്വകാര്യ സംഭാഷണത്തിന്റെ ദൃശ്യങ്ങള് പുറത്ത് വിടുമെന്ന് പറഞ്ഞ് പ്രതി ഭീഷണിപ്പെടുത്തിയതായും പെണ്കുട്ടി മൊഴി നല്കി. പ്രണയ തകര്ച്ചയും പ്രണയം നിരസിക്കലുമെല്ലാം എതിര് ഭാഗത്ത് നില്ക്കുന്നയാള്ക്ക് ഭീഷണിപ്പെടുത്താനും ഉപദ്രവിക്കാനുമുള്ള പ്രവണത സംസ്ഥാനത്ത് വര്ധിച്ചുവരുന്ന സാഹചര്യത്തില് പൊലീസ് കര്ശന നടപടികളുമായി മന്നോട്ടുപോകുമ്ബോഴും ആക്രമണങ്ങള് ആവര്ത്തിക്കപ്പെടുകയാണ്. കഴിഞ്ഞ ദിവസമാണ് പ്രണയനൈരാശ്യത്തെ തുടര്ന്ന് പാലാ സെന്റ് തോമസ് കോളജ് വിദ്യാര്ഥിനിയെ സഹപാഠി കഴുത്തറുത്ത് കൊലപ്പെടുത്തിയത്.